Ianire Aranzabe

Ianire Aranzabe Garmendia  (Altzaga, Gipuzkoa, 1999) Esanezin taldeko abeslari eta gitarra-jotzailea da.

 Bizitza 
Ianire Aranzebe Ordiziako Musika Eskolan hasi zen eta aurrera eraman zuen ia ikasle guztien ibilbidea: musika hizkuntza, kantua, eta instrumentua aukeratzeko orduan  ikasturte oso bat itxaron behar izan zuen  gitarrar ikasteko, ez zegoen plaza librerik eta. Bitartean, urte batean biolontxelo klaseetan jardun zuen.

Prestatu beharreko emanaldietako batean Oriol Flores (Bartzelona) bateria-jotzailearekin bat egin zuen. Geroago 'Esanezin' musika-proiektua sortu zen, Ianire Aranzabek eta Oriol Floresek osatutako bikotea. Bi kantu sortu zituen Ianirek 'Altzagarate' eta 'Esan Ezin'. Abesti horiei beteranotasuna jarri zien Oriolek, besteak beste, Izaro, Iker Lauroba, Gozategi, Olimpia eta Miqui Puigekin bateria ñanak egindakoa. Grabazioak Bartzelonan eta Zestoan egin ziren.

 Ibilbidea 
2021ean hasi zuen ibilbidea, bakarlari gisa, eta handik gutxira batu zitzaizkion beste hiru musikari, laukotea osatuz: Iñigo Asensio (teklatua eta korua), Arri Iraeta (bateria eta korua), eta Imanol Rubio (gitarra elektrikoa). Horrela sortu zen Esanezin.

2021ean eman zituen lehen urratsak «Aireratzen» EPa kaleratuz, zazpi kanturekin. Proiektua pop soinuen ingurukoa da nagusiki, baina musika erreferentzia berriei ateak itxi barik, eta bakarkako lehen kontzertuak eman ostean, laukote formatua hartu zuen.

2023an eszenatokietatik pixka bat urrundu eta «Erretratu Bat» izenburupean lehen lan luzea kaleratu zuen, ingurura begiratzeko moduari erreferentzia eginez. Abestien atzean egunerokotasunaren erretratua egiteko beharra aurkitu ahal da, pribilegioena, hautuena, beldurrena, zauriena; begiek ikusten dutenarena eta batzuetan ikusten ez dutenarena, ezinbestean. Inguruko horren guztiaren artean leku bat eduki nahi izatearen desira eta ezintasuna, dena zalantzan jarri eta hain urrun sentitzen den horretan norbere burua ikusi nahi izatearena, minutu batez bada ere.

2025ean Esanezin taldeak 'Hormetan idazten' diskoa kaleratu zuen, eta Ordiziarock jaialdian aurkeztu zuten. Aranzabek azaldu zuen hormetan idazten diren pentsamenduak «kantu bihurtu» nahi izan dituela.Musika tristuratik egitea bada hautu pertsonal bat

 Lankidetzak 
2024ko azaroan Euskal Herriko beste 32 emakume kantarirekin batera, Zea Mays taldearen 25. urteurrenean  'Elektrizitatea 25' abestiaren bertsio kolektiboa grabatu zuen. Plegu, Esti Markez eta Postal kolekzionistak taldearekin ere egin ditu lankidetzak.

2025eko ekainean Izaro Andresek Bilbao Exhibition Centre-n (BEC) egin zuen Cerodeenero bira amaiera emateko kontzertuan parte hartu zuen. Er(h)ori abestia kantatu zuten elkarrekin.

 Diskografia 

 Aireratzen 
 Erretratu bat
 Hormetan idazten 

 Erreferentziak 

 Kanpo estekak 

Kategoria:Altzagarrak
Kategoria:Euskal Herriko abeslariak
Kategoria:Emakume abeslariak
Kategoria:Euskal Herriko gitarra-jotzaileak
Kategoria:Emakume gitarra-jotzaileak